Gandia presenta una àmplia programació per a la 'Tardor Literària' 2021
07 octubre 2021

## Gandia presenta una àmplia programació per a la 'Tardor Literària' 202107 octubre 2021Última actualización: 07 octubre 2021

![](../gestion/img/eb1b85daf73341b8c40b910af3f8501443c63f544e6789c71ab9b1cf79575f4a.jpg)  
  

La **regidora delegada de l’Institut Municipal d’Arxius i Biblioteques (l’IMAB) de Gandia, Liduvina Gil,** acompanyat del **director d’aquest organisme, Toni Ordiñana**, ha presentat aquest matí en roda de premsa l’àmplia programació de ‘Tardor Literària’ 2021, un projecte que es celebrarà des del 14 d’octubre i fins al 20 de novembre, Dia de les Lletres Valencianes, i que aglutina, a més de les accions que tradicionalment s’han posat en marxa per a celebrar la ‘Setmana de la Biblioteca’ (24 d’octubre) i la ‘Setmana Literària’, una efemèride consolidada a la nostra ciutat on se celebra la gala de Premis Literaris Ciutat de Gandia: LIX premi Ausiàs March de Poesia, XLIII Premi Joanot Martorell de Narrativa i V Premi Joan Roís de Corella a la Trajectòria Literària

A aquest cicle cultural, que compta amb la col·laboració del CEIC Alfons el Vell, la Generalitat, el Palau Ducal o Saforíssims Societat Literària, entre altres entitats i associacions, pretén, tal com ha declarat Gil, “_destacar el valor i la importància de les biblioteques públiques imprescindibles en la nostra societat_”, així com donar protagonisme als treballadors que fan possible el funcionament d’aquests espais que existeixen des de fa milers d’anys i que han traspassat les barreres dels canvis, les necessitats socials i les innovacions tecnològiques.

“_Les biblioteques_ _garanteixen l’accés a la informació, la formació l’educació, aprenentatge i de forma general, a la cultura, i contribueixen a crear una societat més desenvolupada, igualitària, formada i justa_”, ha destacat.

Així, es desenvoluparan  un total de 43 activitats diverses relacionades amb el món de les lletres, amb diversos gèneres literaris, en diverses llengües i dirigides a tots els públics (animació lectora, xerrades, conferències, presentacions de llibres, tertúlies literàries, recitals, poètics, tallers i concerts).

D’altra banda, la responsable de l’IMAB ha destacat la innovació progressiva d’aquest organisme a l’hora d’organitzar propostes literàries cada vegada més nombroses i més diverses, esperit que es reflecteix en la novetat de les ‘Trobades amb autors’, un cicle de treballs que amplia el ventall d’activitats d’altres anys amb autors i autores, i amb el que es celebra la visita de noves figures prestigioses del món de l’escriptura, amb els quals els lectors i lectores podran interactuar.

Per la seua banda, Ordiñana ha agraït a tots els agents implicats per fer possible aquest esdeveniment, i ha posat en valor la qualitat d’aquest programa que es fa a Gandia per primera vegada, i que “_servirà per a construir una tardor en que el protagonisme, l’actualitat i la llum dels focus mediàtics es dirigisca als lectors i lectores, als llibres, a les biblioteques, a les activitats literàries i no a la designació de Gandia com Ciutat Literària_”.

Finalment, el director de l’IMAB ha anunciat que la ‘Setmana Literària’, primer cicle de la ‘Tardor Literària’, coincideix amb una exposició fotogràfica especial amb la qual l’IAMB i l’Ajuntament de Gandia ret homenatge a 15 escriptors i 15 escriptores de la nostra ciutat i de la Safor per a connectar el món de l’escriptura amb l’univers de la lectura i simbolitzar “_la necessitat que té l’escriptor i escriptora de trobar un públic que després el llig_”.  

Aquesta mostra estarà exposada a la Biblioteca Central durant un parell de mesos, i després es traurà a la Plaça Rei Jaume I i al llarg del Passeig de les Germanies.

**Programació ‘Tardor Literària’ 2021 a Gandia**

**Octubre – programa ‘Setmana de la Biblioteca’**

**Dijous 14** a les 19:30 hores a la Biblioteca Central: LES NOSTRES ESCRIPTORES, de Rosa Roig (text) i Manola Roig (il·lustracions).

**Divendres 15** a les 19.00 h. a la Biblioteca Central: Acte de presentació de la campanya de TARDOR LITERÀRIA, i inauguració de l’Exposició fotogràfica “Lletraferits”.

**Del dilluns 18 al diumenge 24** a la Xarxa de Biblioteques de Gandia: LA BIBLIOTECA SOLIDÀRIA amb venda solidària de llibres a 1 €, a benefici de l’Associació de Familiars de Malalts d’Alzheimer La Safor, l’Associació Espanyola Contra el Càncer de Gandia i l’Associació Parkinson Gandia Safor.

**Dilluns 18**

*   00 h. al Teatre Serrano: Trobada de joves amb JORDI SIERRA I FABRA.
*   00 h a la Biblioteca Central: Trobada de professorat amb JORDI SIERRA I FABRA.
*   30 h a la Biblioteca del Parc de l’Estació: “Aventura pirata a la biblioteca”, a càrrec de Valeria Moreno.
*   30 h a la Biblioteca Central: DIA DE LES ESCRIPTORES, promogut per la Biblioteca Nacional d’Espanya amb el lema “Llegir les edats de la vida”. Presenten Teresa Pascual i Rosa Mascarell.

**Dimarts 19** a les 17.30 h. (Biblioteca del Grau): “Aventura pirata a la biblioteca”, a càrrec de Valeria Moreno.

**Dimecres 20**

*   30 h. a la Biblioteca Infantil: “Aventura pirata a la biblioteca”, a càrrec de Valeria Moreno.
*   00 h. al Teatre Serrano, sala B: Cinema. Projecció de la pel·lícula _The Public_ (2018), dirigida per Emilio Estévez.

**Dijous 21**

*   30 h. a la Biblioteca de Santa Anna: “Aventura pirata a la biblioteca”, a càrrec de Valeria Moreno.
*   19:30 h. a la Biblioteca Central: Trobades amb autors, amb IRENE RODRIGO, qui presenta el seu llibre _Tres lunas llenas._

**Divendres 22**

*   00 h. al Teatre Serrano: Trobada de joves amb PACO ROCA.
*   30 h. a la Biblioteca de Benipeixcar-Raval: “Aventura pirata a la biblioteca”, a càrrec de Valèria Moreno.
*   30 h. a la Biblioteca Central: Trobades amb autors, amb PACO ROCA.
*   21 h. a la Biblioteca Central: Concert-recital de LATINTAVINO: El que vaig aprenent de la vida.

**Dissabte 23**

*   D’11 a 14 h i de 17 a 21 h. a la Plaça Rei En Jaume: LA BIBLIOTECA A LA PLAÇA. Espai de lectura a l’aire lliure.
*   D’11 a 14 h i de 17 a 21 h. a la Biblioteca Central: RELATS A CAU D’ORELLA, espectacle interactiu, a càrrec de l’Escola Teatre Serrano de Gandia i dirigita tots el públics.
*   30 h. a la Casa de Cultura Marqués González de Quirós, sala d’actes: Trobades amb autors, amb ELOY MORENO, qui presenta el seu nou llibre, Diferente, que es publica el 21 d’octubre.
*   30 h. a la Plaça Rei En Jaume: LA MOTXILLA DE CONTES, a càrrec de Rebombori. Activitat per a públic familiar.
*   00 h. a la Biblioteca Central: LA FAMÍLIA DINO, a càrrec de Rebombori. Activitat per a públic familiar.
*   00 h. a la Plaça Rei En Jaume: JAZZ NOIR. Concert de Jazz de JORDI SANS feat. Joni Witzi trio.

**Diumenge 24 (Dia de la Biblioteca)**

*   D’11 a 14 h – Plaça Rei En Jaume: LA BIBLIOTECA A LA PLAÇA. Espai de lectura a l’aire lliure. Horari especial de la Biblioteca Central i la Infantil: de 10 a 13.30 h.
*   00 h. a la Plaça Rei En Jaume: Concert de RAMONETS: Flipa!. Sorteig previ per a conéixer els tres guanyadors del REPTE LECTOR.

**Dijous 28** a les 19.30 h. (Biblioteca Central, sala d’actes): Trobades amb autors, amb MARTA SANZ. Club de lectura: _Parte de mí._

**Divendres 29**

*   00 h. a la Biblioteca Central: Presentació del poemari _Allà on em porte el vers_, de FERRAN BRETÓ. Amb la companyia de José Manuel Prieto, Josep Piera i Maria Josep Escrivà, Ferran Bretó Martínez (aquest últim presentarà el seu poemari, guanyador del Premi de Poesia Teodor Llorente 2021, de la Pobla de Vallbona).
*   De 20 a 24 h. a la Biblioteca Infantil: ESPANTA LA POR, a càrrec d’Almudena Francés i Ideari. Dirigit a xiquets i xiquetes valentes de 3r a 6è de Primària.

**Novembre – programació ‘Setmana Literària’**

**Dijous 4** a les 19.00 h. a la Biblioteca Central: Inauguració de l’Exposició ampliada “Lletraferides”, un homenatge als amants de les lletres.

**Divendres 5** a 19.00 h. a la Biblioteca Central: Homenatge a la poeta FELÍCIA FUSTER.

**Dissabte 6** a les 20.00 h. al Teatre del Raval Gandia: Concert de VERDCEL. Presentació del seu darrer treball musical, _SOS. Memòria d’una pandèmia_.

**Diumenge 7**

*   30 h. al Palau Ducal dels Borja: Visita literària al Palau.
*   00 h. al Teatre Serrano: BANDA CENTRE MUSICAL DE BENIOPA.

**Dimarts 9** a les 19.00 h. al Teatre Serrano, sala B: Cine Pot. LONGA NOITE, d’Eloy Enciso.

**Dimecres 10** a les 19.30 h. a les Biblioteca Central: Trobades amb autors: Conversa amb IRENE SOLÀ, guanyadora del Premi de Literatura de la Unió Europea 2020, per la seua obra “Canto jo i la muntanya balla”.

**Dijous 11** Tot el dia a les Llibreries de Gandia: Celebrem el DIA DE LES LLIBRERIES.

**Divendres 12** a les 18.30 h. al Teatre Serrano, sala B: HOMENATGE AL TIRANT LO BLANC. Lectura col·lectiva de fragments del Tirant.

**Dissabte 13** a les 19.00 h. al Teatre Serrano: XXV HOMENATGE A LA PARAULA. Ignasi Mora: un escriptor insòlit.

**Dilluns 15** a les 11.30 h. al Teatre Serrano: Trobada de joves amb SILVESTRE VILAPLANA. Presenta Lola Camarena.

**Dijous 18** a les 19 h. a la Casa de Cultura Marqués Gonzàlez de Quirós, sala d’actes: Trobades amb autors: Conversa amb POL GUASCH.

**Divendres 19** a les 19.30 h. a la Casa de Cultura Marqués de González de Quirós, sala d’actes: Trobades amb autors: Conversa amb IGNACIO PEYRÓ.

**Dissabte 20**

*   00 h. al Palau Ducal dels Borja: VISITA LITERÀRIA AL PALAU.
*   00 h. a la Casa de Cultura Marqués de González de Quirós, sala d’actes: Trobades amb autors: Conversa amb NAJAT EL HACHMI.

**Diumenge 21**

A partir de les 10.00 h. al Monestir de Sant Jeroni de Cotalba:

*   10.00 h. Experiència cultural, històrica i artística, amb una visita teatralitzada al monestir.
*   12.00 h. Experiència musical, amb el concert Plant d’Amor, Ausiàs March, de Capella de Ministrers.
*   14.00 h. Experiència gastronòmica, amb el dinar que se servirà al refectori del monestir, a càrrec d’Eventos el Poblet.
*   19 h. al Teatre Serrano: Acte de Lliurament dels PREMIS LITERARIS CIUTAT DE GANDIA 2021. Cloenda de la Tardor Literària 2021. Presenta Maria Fuster i dirigeix Joan Muñoz i Ximo Vidal.